jujube
Jujube, kinesisk daddel, Ziziphus chinensis, art af slægten Ziziphus i familien vrietornfamilien, der for sine 2-3 cm store frugters skyld dyrkes fra Sydeuropa gennem det sydlige Asien til Kina, i hvis sydlige dele det er et af de vigtigste frugttræer, og hvor der findes hundredvis af dyrkede former.
Den ovale frugt, der er lidt melet, spises rå, tørret eller kogt sammen med ris; undertiden glaseres den med honning eller sirup og har i denne form været meget anvendt som slimløsende hostemiddel.
Bladene af jujube anvendes som føde for silkeorme.